text: Зашеметяваща блондинка донесе късмет на Рома | България 2017
  Начало Спорт Зашеметяваща блондинка донесе късмет на Рома
  Прелестната Виктория Лопирева, която е официален посланик на световното първенство в Русия през лятото на 2018 година, донесе късмет на италианския клуб Рома. Зашеметяващата дама, която е ТВ водеща, модел и Мис Русия през 2003 година, изгледа на живо реванша от 1/8-финалите на Шампионската лига между "джалоросите" и Шахтьор (Донецк). Украинците бяха спечелили с 2:1 първата среща, но в ответния двубоя на "Олимпико" във вторник вечерта Рома спечели с 1:0 с гол на босненската звезда Един Джеко.
  "Невероятно топло посрещане в Рома, мигновено се почувствах като част от семейството, споделям страстта в очакване на нещо магическо", написа красавицата в Twitter, като показа и снимка, на която позира с шалче на "вълците".
  34-годишната блондинка се срещна и с легендата на Рома Франческо Тоти, който вече заема директорска длъжност в родния си клуб, след като миналата година сложи край на професионалната си кариера. "Скъпи, Франческо, ти си най-добрият!", написа още в социалната мрежа Лопирева, като благодари на Тоти за това, че е подкрепил кампания срещу дискриминацията.